**MEGBÍZÁSI SZERZŐDÉS tervezet**

amely létrejött a **Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Kelecsényi Ágnes ügyvezető

(a továbbiakban: **Megbízó),** mint Megbízó,

másrészt a **\* nyertes ajánlattevő megnevezése**

Székhely:

Cégjegyzékszám:

Adószám:

Bankszámlaszáma:

Képviselője: \_\_\_\_\_\_\_\_\_\_, ügyvezető

(a továbbiakban: **Megbízott),** mint Megbízott

(Megbízó és Megbízott a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **ELŐZMÉNYEK**
2. Megbízó beszerzési eljárást indított ki 2024. szeptember 27. napján „**Energetikai szakreferensi szolgáltatás beszerzése a 2025. évre**” elnevezéssel.
3. Felek jelen szerződést a beszerzési eljárás során közölt végleges feltételek, a beszerzési eljárásban kiadott szerződéstervezet és a nyertes ajánlata alapján kötik meg.
4. Az eljárásban nem lehetett részajánlatot benyújtani.
5. A fenti beszerzési eljárás során a beérkezett ajánlatok értékelését követően a Megbízó a Megbízott ajánlatát fogadta el nyertes ajánlatként így Felek a törvényes határidőn belül szerződést (továbbiakban: Szerződés) kötnek egymással.
6. Megbízó rögzíti, hogy a Polgári Törvénykönyvről szóló 2013. évi V. törvény (a továbbiakban: Ptk.) 8:1.§ (1) bekezdés 7) pont alapján szerződő hatóságnak minősül.
7. **SZERZŐDÉST ALKOTÓ DOKUMENTUMOK**
8. **Szerződéses okmányok:**

Felek kijelentik, hogy teljes megállapodásukat nem kizárólag jelen Szerződés törzsszövege tartalmazza. A beszerzési eljárás során keletkezett iratokat úgy kell tekinteni, mint amelyek a jelen Szerződés elválaszthatatlan részeit képezik annak ellenére, hogy fizikailag nem kerülnek csatolásra ahhoz (továbbiakban: Szerződéses Okmányok).

* 1. **A Szerződéses Okmányokat az alábbi iratok alkotják:**
* Szerződés törzsszövege,
* Kiegészítő tájékoztatásra adott ajánlatkérői válaszok (amennyiben erre sor került);
* Ajánlatkérő Dokumentumok;
* Megbízott, mint nyertes ajánlattevő ajánlata.

A Felek rögzíti, hogy a fenti okiratok akkor is a Szerződés részét képezi, ha fizikailag nem kerülnek a Szerződéshez csatolásra. A fizikai csatolás hiánya nem képezi jogi akadályát annak, hogy a végleges feltételeket jelen Szerződéssel együtt alkalmazzák Felek.

* 1. **Szerződéses Okmányok értelmezése:**

A Szerződéses Okmányok közötti, vagy azokon belüli, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.

1. **SZERZŐDÉS TÁRGYA**
	1. Megbízó a Szerződés aláírásával megbízza, Megbízott pedig a Szerződés aláírásával elvállalja az Ajánlatkérő Dokumentumokban és nyertes ajánlattevő ajánlatában (1. és 2. számú melléklet) meghatározott, **energetikai szakreferens** feladatok elvégzését és kapcsolódó szolgáltatások nyújtását (továbbiakban: Feladat).
	2. Felek rögzítik, hogy a Megbízottat a Feladat szerződésszerű teljesítése esetén, a teljesítéssel érintett hónapban az ajánlatában foglalt árak és a teljesítés szerinti megbízási díj illeti meg (a továbbiakban: Megbízási díj díj).
	3. Felek rögzítik, hogy a Megbízotti díj magában foglalja a Feladat ellátásával kapcsolatosan felmerülő összes költséget, díjat.
	4. Felek rögzítik, hogy a Szerződés teljesítése helyének felek a Megbízó székhelyét tekintik.
	5. Megbízott a Szerződés teljesítését Megbízó által rendelkezésre bocsátott dokumentumok, Megbízott nyertes ajánlata szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni.
	6. Felek rögzítik, hogy jelen Szerződés tárgyát oszthatatlannak tekintik, függetlenül az esetleges teljesítési szakaszoktól.
	7. Felek rögzítik, hogy jelen szerződés opciós tételt nem tartalmaz.
2. **MEGBÍZÓ JOGAI ÉS KÖTELEZETTSÉGEI**
3. A Megbízó jogosult:
	1. más Megbízottval elvégeztetni Megbízott által el nem végzett munkákat, a Megbízott költségére, akár a Megbízott ajánlati áránál magasabb áron is, ha felszólítására a Megbízott a hiányolt munkákat nem javítja, illetve nem pótolja.
	2. Megbízottnak a jelen Szerződésben vállalt feladatai ellátásával kapcsolatos tevékenységét ellenőrizni olyan módon, hogy Megbízott teljesítését Megbízó ez irányú tevékenysége ne akadályozza.
4. A Megbízó kijelenti, hogy az energiahatékonyságról szóló 2015. évi LVII. törvény 21/B. § és a 122/2015. (V.26.) Korm. rendelet 7/A. § alapján energetikai szakreferens igénybevételére kötelezett olyan vállalkozás, ami az energetikai szakreferensi tevékenység végzésére jogosult (alkalmas) természetes személyt sem munkaviszonyban, sem egyéb munkavégzésre irányuló jogviszonyban nem foglalkoztat és ezen tevékenységre harmadik személlyel sem kötött a jelen megállapodáshoz hasonló, vagy azzal azonos megállapodást.
5. Megbízó köteles a tárgyhóra vonatkozóan kapott valamennyi közüzemi – azaz villamos energia, földgáz, távhő, üzemanyag és egyéb energia – számláinak, szerződéseinek és kapcsolódó dokumentumainak adatait hiánytalanul, pontosan és teljes körűen a Megbízott részére eljuttatni a tárgyhót követő 30 napon belül.
6. Megbízó köteles a jelen Szerződésben és annak mellékleteiben nem részletezett, de a Megbízott által konkrétan megjelölt, a feladat elvégzéséhez szükséges további adatok és információk átadására a Megbízott által megjelölt tartalommal és határidőben;
7. Az adatszolgáltatási kötelezettségének az alábbiak szerint eleget tenni
	1. A szakreferens szerződéshez kapcsolódó „iNTENS online energetikai szoftver ESZR modul” szerződés aláírását követően az iNTENS ESZR online energetikai szakreferens platformon keresztül, a „Fogyasztási adatok” menüpontban rögzítve. Az INTENS belépéshez kérjük, használja a következő linket <https://intens.hu/app/login>, vagy
	2. A Szerződés 1. melléklete szerinti „Havi adatszolgáltatási tábla (minta)” alapján készült, és Megbízott által elektronikusan Megbízó rendelkezésére bocsátott Excel táblázatot hiánytalanul és a valóságnak megfelelően kitöltve, elektronikusan megküldve Megbízott részére vagy tárgyidőszakban keletkezett fenti dokumentációt szkennelést követően, elektronikusan küldi meg Megbízott részére, a 2025. május havi adatszolgáltatásáig bezárólag, amely időszakot követően a Megbízó a 2025. júniusi adatszolgáltatását iNTENS rendszerven keresztül/excelben történő adatszolgáltatás útján teljesíti.
	3. Megbízó az általa tárgyévben megvalósított energiahatékonysági beruházások tekintetében a megvalósítást követő 15 napon belül hiánytalanul és a valóságnak megfelelően kitöltve szolgáltat adatot az iNTENS ESZR online energetikai szakreferens platformon keresztül Szerződés 1. mellékletnek megfelelő adattartalommal, az Adatszolgáltatás menüpontban. Az INTENS belépéshez kérjük használja a következő linket <https://intens.hu/app/login>.
	4. Megbízó az általa tárgyévben megvalósított szemléletformálási tevékenységgel kapcsolatban a megvalósítást követő 15 napon belül hiánytalanul és a valóságnak megfelelően kitöltve szolgáltat adatot az iNTENS ESZR online energetikai szakreferens platformon keresztül Szerződés 1. melléklete szerinti adattartalommal, az Adatszolgáltatás menüpontban. Az INTENS belépéshez kérjük használja a következő linket <https://intens.hu/app/login>.
8. OSAP adatszolgáltatás esetén Amennyiben Megbízó ezen kötelezettségének nem vagy hiányosan, vagy nem határidőben tesz eleget, úgy nyertes ajánlattevő mentesül a rendeletben foglaltak teljesítésének elmaradásából, hibás vagy késedelmes teljesítéséből eredő következmények, károk tekintetében a felelősség alól.
9. A Felek kifejezetten megállapodnak, hogy amennyiben a Megbízó valótlan, téves vagy hiányos információt ad, vagy késlekedik a szükséges információk átadásával, vagy a Megbízó által kitöltött adatszolgáltatási táblázat és a kapcsolódó dokumentáció között eltérés van, úgy az abból eredő, bírságokat, károkat és kiadásokat a Megbízó köteles viselni, továbbá a Megbízottat ezen esetekben semmilyen felelősség nem terheli, Megbízott továbbra is jogosult az esedékes megbízási díjra.
10. Felek rögzítik, hogy a Megbízó köteles a Szerződés teljesítéséhez szükséges minden felvilágosítást, információt, adatot és dokumentumot (a továbbiakban: Információ), a megfelelő időben Megbízott rendelkezésére bocsátani. Jelen szerződés aláírásával Megbízó kijelenti, hogy Megbízottnak mindenkor, valós információkat ad át
11. Felek rögzítik, hogy a Megbízó a Szerződés eredményes teljesítése érdekében a jóhiszeműség és tisztesség követelményének megfelelően köteles együttműködni Megbízottal.
12. Felek rögzítik, hogy a Megbízó köteles a Megbízási díjat Megbízott részére, határidőben megfizetni.
13. Felek rögzítik, hogy a Szerződés megszűnésekor a Megbízott köteles a Megbízónak mindazt kiadni, amihez a megbízás teljesítése céljából vagy eljárása eredményeképpen jutott kivéve, amit abból a megbízás folytán jogosan felhasznált.
14. **MEGBÍZOTT JOGAI ÉS KÖTELEZETTSÉGEI**
15. Megbízott köteles az adatszolgáltatás során kapott adatok alapján, a jogszabályban előírt tartalommal az adatszolgáltatást követő 30 napon belül havi jelentést küldeni, valamint a havi jelentések alapján a tárgyévet követő év május 15. napjáig megküldve a vizsgált időszakról összefoglaló jelentést készít Megbízó részére, melyet Megbízó köteles május 31-ig honlapján közzétenni.
16. Megbízott köteles közreműködni a Megbízót terhelő, a jelen szerződés tárgyával összefüggésben jogszabályban előírt közzétételek, bejelentések, adatszolgáltatások elkészítésében azzal, hogy az energetikai szakreferens igénybevételére köteles gazdálkodó szervezet kötelező adatszolgáltatását a Magyar Energetikai és Közmű-szabályozási Hivatal honlapján közzétett nyomtatvány kitöltésével és elektronikus úton történő beküldésével teljesíti a hatóság felé, a tárgyévet követő június 30. napjáig. Ezen túlmenően egyéb bejelentésekre, közvetlen közzétételekre, a hatóságokkal történő egyéb kommunikációra, továbbá a Megbízó nevében történő szerződéskötésre a Megbízott nem köteles.
17. A Felek megállapodnak abban, hogy a Megbízó - a Megbízott szakszerű teljesítésének támogatása céljából - köteles a jelen szerződés időtartama alatt a tárgyhóra vonatkozóan kapott valamennyi közüzemi - azaz villamos energia, földgáz, távhő, üzemanyag és egyéb energia - számláinak, szerződéseinek és kapcsolódó dokumentumainak adatait a Megbízott részére eljuttatni. Megbízó hozzáférést biztosít Megbízottnak a számlák lehívásához. Megbízó kifejezetten elfogadja, hogy Megbízott törvényben előírt adattartalmú jelentéseinek elkészítéséhez szükséges hiánytalan, pontos és teljeskörú adatok Megbízott részére történő eljuttatása Megrendelő felelőssége és kötelezettsége.
18. A havi adatszolgáltatási kötelezettségét Megbízó oly módon köteles teljesíteni, hogy Megbízott az egyes energiaszolgáltatók elektronikus felületén keresztül tölti le Megrendelő számlázáshoz szükséges adatait.
19. Megbízó további adatszolgáltatási kötelezettsége:
	1. Megbízó az általa tárgyévben megvalósított energiahatékonysági beruházások tekintetében a megvalósítást követő 15 napon belül hiánytalanul és a valóságnak megfelelően kitöltve elektronikus formában szolgáltat adatot az 5. sz. mellékletnek megfelelő adattartalommal.

Megbízó az általa tárgyévben megvalósított szemléletformálási tevékenységgel kapcsolatban a megvalósítást követő 15 napon belül hiánytalanul és a valóságnak megfelelően kitöltve elektronikus formában szolgáltat adatot a Szerződés 1. mellékletének megfelelő adattartalommal.

1. A Megbízott az adatszolgáltatást követő 20. napig köteles elkészíteni az éves jelentést.
2. Felek rögzítik, hogy a Megbízott köteles a Megbízó által rábízott Feladat ellátására.
3. Felek rögzítik, hogy a Szerződés teljesítése módját és rendjét, Megbízott önállóan határozza meg.
4. Felek rögzítik, hogy a Megbízott tevékenységét, elsősorban saját székhelyén végzi, a saját tulajdonát képező eszközökkel, a saját maga által meghatározott időbeosztásban.
5. A Megbízott a tevékenység végzéséhez harmadik személyt igénybe vehet, de köteles arról Megbízót tájékoztatni.
6. A Megbízott köteles a Megbízó érdekeivel összhangban eljárni, de Megbízó nem adhat Megbízottnak konkrét utasítást a tevékenység végzésének módjára vonatkozóan.
7. Felek rögzítik, hogy a Megbízott köteles a Megbízót tevékenységéről és a feladat állásáról kívánságára, szükség esetén e nélkül is tájékoztatni továbbá a Megbízott köteles a Megbízót tájékoztatni, ha közreműködő igénybevétele vált szükségessé, vagy ha a felmerült új körülmények az utasítások módosítását teszik indokolttá.
8. Felek rögzítik, hogy a Megbízott köteles a Megbízót a megbízás teljesítéséről késedelem nélkül értesíteni.
9. Megbízott köteles Megbízó által adott valamennyi utasítást teljesíteni, eltekintve attól, ha ez jogszabály, hatósági rendelkezés megsértésére, avagy a vagyonbiztonság (ideértve az adatvagyont is) veszélyeztetésére vezetne, mivel ilyen esetben jogszerűen megtagadhatja a Megbízott az utasítás teljesítését. Megbízó célszerűtlen és/vagy szakszerűtlen utasítására Megbízott köteles Megbízó figyelmét erre haladéktalanul írásban felhívni. Amennyiben felhívás ellenére is fenntartja Megbízó az utasítást, úgy köteles azt végrehajtani, kivéve, ha az utasítás teljesítését jogszerűen megtagadhatja Megbízott.
10. Megbízott köteles a Megbízót az ok feltüntetésével és a várható késedelem megjelölésével minden olyan körülményről haladéktalanul értesíteni, amely a vállalkozás eredményességét, vagy kellő időre való elvégzését veszélyezteti. A haladéktalan értesítés elmulasztásából eredő kárért Megbízott felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
11. Amennyiben Megbízottnak a Szerződésben nem szereplő, de a teljesítéshez szükséges egyéb információra van szüksége, köteles az információ igényéről Megbízót haladéktalanul értesíteni. Megbízó vállalja, hogy Megbízott által észszerűen kért, a szerződésszerű teljesítéshez szükséges minden információt késedelem nélkül Megbízott rendelkezésére bocsátja.
12. Megbízott jogosult teljesítési segédeket és alvállalkozókat alkalmazni. Megbízott az igénybe vett teljesítési segédek és az alvállalkozók munkájáért úgy felel, mintha azt maga végezte volna.
13. Megbízott kijelenti, hogy a jelen szerződés időbeli hatálya alatt olyan képzett és tapasztalt személyi állománnyal és tárgyi feltételekkel, felszereléssel és eszközökkel rendelkezik, amely biztosítja szerződéses kötelezettségeink folyamatos és megfelelő minőségi teljesítését.
14. **A SZERZŐDÉS HATÁLYBALÉPÉSE, A TELJESÍTÉS HATÁRIDEJE**
15. Jelen megbízási szerződés az aláírás napján jön létre és a létrejöttét követő munkanapon, de legkorábban 2025. január 01. napján lép hatályba.
16. A Szerződés hatályát veszti 2025. december 31. napján azzal, hogy amennyiben a Megbízottnak olya kötelessége van, mely jelen Szerződésből, annak mellékleteiből vagy az irányadó jogszabályokból következik, azt külön díjazás nélkül köteles elvégezni a szerződés hatályának megszűnését követően. is.
17. **FIZETÉSI FELTÉTELEK**
18. Felek rögzítik, hogy Megbízottat nettó **\_\_\_\_\_\_\_\_\_\_,- Ft/hónap + Áfa** összegű díj illeti meg megbízási díj jogcímen (a továbbiakban: **Megbízási díj**).
19. A Megbízási Díj, mint átalánydíj magában foglalja mindazon kockázatot, költséget és díjat, ezért Megbízott Megbízóval szemben további költségigénnyel nem élhet.
20. Jelen szerződés keretében nyújtott szolgáltatás az ÁFA tv 58§ értelmében folyamatos szolgáltatásnak minősül, Megbízott ezen szabályok alapján állítja ki számláját
21. Megbízott kijelenti, hogy az átalánydíjat a Beszerzési Eljárás dokumentumainak ismeretében adta meg.
22. Megbízott kijelenti, hogy a Megbízó által rendelkezésére bocsátott információk alapján a Megbízási Díj kialakításához szükséges lényeges információk rendelkezésére álltak a Beszerzési Eljárás során.
23. Megbízó kijelenti, hogy a Szerződés ellenértékének pénzügyi fedezetével rendelkezik, melyet saját forrásból kíván biztosítani.
24. A finanszírozás szállítói finanszírozással nem érintett (utófinanszírozás).
25. Felek rögzítik, hogy Megbízó előleget nem biztosít.
26. A jelen szerződés, a számlázás, a kifizetés és az elszámolás pénzneme a HUF.
27. Felek rögzítik, hogy a Megbízott havonta, az általa kiállított teljesítésigazolás (a továbbiakban: **Teljesítésigazolás**) alapján jogosult a számla benyújtására.
28. Felek rögzítik, hogy a Megbízott havonta utólag **haladéktalanul, de legkésőbb a tárgyhónapot követő 5 napon belül köteles** Megbízó részére kiállítani és megküldeni a teljesítésigazolást. Felek rögzítik, hogy a szerződésszerű teljesítést igazoló dokumentumként a Megbízó feljogosított képviselője által aláírt teljesítésigazolás fogadható el.
29. Amennyiben a Megbízó a teljesítésigazolás aláírásával késedelembe esik Megbízott akkor is jogosult a számlát kiállítani, ha a Megrendelés teljesítését követő 8 napon belül Megbízó, a teljesítéssel szemben kifogással nem él tekintettel arra, hogy ebben az esetben a Felek a Megrendelést telkesítettnek tekintik.
30. Felek rögzítik, hogy a teljesítésigazolására **a mindenkori gazdasági vezető, akadályoztatása esetén a helyettese** jogosult.
31. Felek rögzítik, hogy a Megbízási Díjat a Megbízó a Megbízott által, a teljesítésigazolás birtokában és alapján kiállított számlán feltüntetett **45 napos** fizetési határidőn belül köteles megfizetni akként, hogy a Megbízási Díj összegét egyösszegben, magyar forintban átutalja a Megbízott fent megjelölt számlájára a Ptk. 6:130. § (1) bekezdése szerint.
32. Felek rögzítik, hogy a Megbízott a számlán Megbízóként a következő megnevezést köteles használni: **Váci Városfejlesztő Kft., székhely: 2600 Vác, Köztársaság út 34., adószám: 14867361-2-13.** A számla postai úton és/vagy elektronikusan is elküldhető a Megbízó címére: 2600 Vác, Köztársaság út 34. vagy info@vacholding.hu.
33. Felek rögzítik, hogy a kiállításra kerülő számla mellékletét képezi:
* mindkét fél részéről aláírt, részletes teljesítés igazolás,
* Megbízott tevékenység kimutatása.
1. **A számla kötelező tartalmi eleme a Szerződés iktatószáma.** Megbízott tudomásul veszi, hogy amennyiben a számla nem tartalmazza a szerződés iktatószámát, abban az esetben Megbízó nem köteles kiegyenlíteni a számát.
2. A számla meg kell, hogy feleljen különösen a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.
3. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.
4. Késedelmes fizetés esetén Megbízó a Ptk. 6:155. § (1) bekezdése szerint meghatározott mértékű késedelmi kamatot és 2016. évi IX. törvény szerinti behajtási költségátalányt fizet Megbízottnak.
5. **A SZERZŐDÉS MEGERŐSÍTÉSE**
6. Amennyiben a Megbízott olyan okból, amelyért felelős, megszegi a Szerződést, a Ptk. 6:186. § (1) bekezdése alapján késedelmi, vagy meghiúsulási kötbér fizetésére köteles az alábbi pontok szerint.
7. **Késedelmi kötbér:** Felek megállapodnak abban, hogy Megbízott amennyiben olyan okból, amiért felelős (Ptk. 6:186. §) a teljesítéssel késedelembe esik, kötbér megfizetésére köteles.

A késedelmi kötbér mértéke: 0,5 %/ minden megkezdett munkanap, de legfeljebb 20%.

A késedelemi kötbér alapja: a havi nettó Megbízási Díj.

A késedelmi kötbér maximális mértéke: a havi nettó Megbízási Díj 20%-a, amelynek elérése esetén Megbízó jogosult a Szerződéstől elállni (a döntése szerint a még el nem végzett munkák vonatkozásában felmondani).

1. **Meghiúsulási kötbér:** Megbízott Szerződés meghiúsulási kötbér megfizetésére köteles, ha olyan okból, amiért felelős, a jelen Szerződés teljesedésbe menése meghiúsul.

A meghiúsulási kötbér mértéke: 25 %.

A meghiúsulási kötbér alapja: A Szerződés hátralévő idejére fizetendő nettó Megbízási díj.

A Szerződés meghiúsulásának minősül különösen, amennyiben a késedelmi kötbér eléri a maximális mértékét

1. Kötbérekkel kapcsolatos egyéb rendelkezések:
	1. Megbízó a kötbérkövetelését írásbeli felszólítás útján érvényesítheti, melynek a Megbízott köteles 8 naptári napon belül maradéktalanul eleget tenni. Amennyiben a Megbízott a felhívás kézhezvételét követő 5 munkanapon belül érdemi – indoklással és bizonyítékokkal alátámasztott – alapos kimentést nem tesz, akkor a kötbérkövetelés a Megbízott részéről elismertnek tekinthető és ezzel beszámíthatóvá válik,
	2. Felek megállapodnak abban, hogy Megbízó jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Megbízónak a kötbér mértékét meghaladó kára keletkezik, azt jogosult Megbízott felé tovább hárítani. Megbízott köteles megtéríteni az általa szerződésszegéssel vagy szerződésen kívül okozott és Megbízó partnerei és ügyfelei által jogosultan Megbízóre hárított kártérítést.
	3. A kötbérigény nem érvényesítése, vagy nem határidőben történő érvényesítése nem jelent joglemondást Megbízó részéről.
	4. A meghiúsulási kötbér érvényesítése a teljesítés követelését kizárja. A késedelemi kötbér megfizetése nem mentesít a teljesítési kötelezettség alól. A Felek rögzítik, hogy meghiúsulási kötbér érvényesítése kizárja a késedelmi kötbér érvényesítését.
2. Megbízott köteles a Megbízónál a szerződésszegésből vagy szerződésen kívül eredő valamennyi kár megtérítésére, az erre irányuló felhívás kézhezvételét követő 15 napon belül a kötbér megfizetésére vonatkozó szabályok megfelelő alkalmazásával. Fentiek megfelelően irányadóak a Ptk. szerinti személyiségi jogi sérelmekre is.
3. A kötbérigény nem érvényesítése, vagy nem határidőben történő érvényesítése nem jelent joglemondást Megbízó részéről.
4. Megbízott köteles mentesíteni Megbízót a tájékoztatás Megbízotti kézhezvételétől számított 15 napon belül mindazon hátrányos jogkövetkezmények alól, amely a Megbízott nem szerződésszerű teljesítéséből eredően harmadik személy a Megbízóval szemben érvényesít.
5. Megbízott jogosult peres eljárás esetén – amennyiben erre jogi lehetőség van – a perbe a Megbízó kérésére belépni, vagy Megbízó pernyertességét a Megbízó által kért jogszerű módokon egyébként elősegíteni. Ennek elmaradásából eredő valamennyi hátrányos következményért felelős Megbízott.
6. **A SZERZŐDÉS MEGSZŰNÉSE, FELELŐSSÉGI SZABÁLYOK**
7. Jelen szerződés megszűnhet közös megegyezéssel, és bármelyik fél részéről történő – indokolás nélküli – a Ptk. 6:278. §-a szerinti rendes felmondással év végére, legkésőbb a tárgyév november 30. napjáig megszüntetni.
8. Bármelyik Fél általi felmondás időpontjában teljesítés alatt lévő Munkákat Megbízott köteles elvégezni, melyek ellenértékét Megbízó Megbízott számlája alapján köteles megfizetni.
9. Jelen szerződés felmondással való megszüntetése során Megbízó köteles a Megbízott felé a felmondás napjáig elvégzett munkák számla ellenében Megbízott jelen szerződésben megjelölt bankszámlájára átutalni.
10. A felmondási idő 30 (harminc) nap.
11. A felmondást írásban kell közölni.
12. Megbízó felmondása esetén köteles megtéríteni a Megbízottnak a felmondással okozott kárt, kivéve, ha a felmondásra a Megbízott szerződésszegése miatt került sor.
13. Ha a szerződést Megbízott alkalmatlan időben mondja fel, köteles megtéríteni a Megbízónak a felmondással okozott kárt, kivéve, ha a felmondásra a Megbízó szerződésszegése miatt került sor.
14. A Felek jogosultak a Szerződést azonnali hatállyal írásban felmondani (attól elállni) a másik fél súlyos szerződésszegése esetén, ha Szerződés fenntartása már nem áll a sérelmet szenvedett fél érdekében, figyelemmel a korábban leírtakra is. Ilyennek minősülnek különösen a jelen Szerződésben súlyos szerződésszegésként definiált szerződésszegések, továbbá minden olyan tevékenység vagy mulasztás, mely a Szerződés fenntartását, ill. az alapján a beszerzések megvalósítására vonatkozó szerződések megkötését (közvetlen megrendelés küldését ill. teljesítését) súlyosan elnehezíti vagy kizárja. Szerződésszegés esetén a sérelmet szenvedett fél köteles a szerződésszerű teljesítésre a szerződésszegő felet felszólítani, a szerződésszegés részleteit tartalmazó, az orvoslásra írásban felszólító értesítéssel. Amennyiben a szerződésszegő fél a kézhezvételét követően – az értesítésben meghatározott ésszerű határidőn belül – nem orvosolja a szerződésszegést, a Szerződés felmondható. Nem szükséges előzetes értesítés akkor, ha a szerződésszegés nem orvosolható vagy ismétlődő, vagy olyan súlyú, ami okán a sérelmet szenvedett féltől ez nem várható el.
15. Bármely fél felmondhatja a szerződést (azonnali hatályú felmondás), ha a másik fél olyan szerződésszegést követ el, amely okán a sérelmet szenvedett félnek már nem áll érdekében a szerződés teljesítése. Az azonnali hatályú felmondást indokolni kell.
16. A jelen Szerződésben súlyos szerződésszegésnek minősülő esetek önmagukban, minden további bizonyítás vagy mérlegelés nélkül megalapozzák az ott megjelölt sérelmet szenvedett fél érdekmúlását. Továbbá a sérelmet szenvedett fél egyéb súlyos szerződésszegésre is hivatkozhat.
17. Súlyos szerződésszegésnek minősül Megbízott részéről különösen:
18. a Megbízó írásbeli felszólítására Megbízott ismételten szerződésszegést követ el,
19. jogerős elmarasztaló határozatot hoznak a Megbízott szakmai tevékenységét érintő szabálysértés vagy bűncselekmény miatt,
20. Megbízott ellen jogerősen felszámolási eljárás indul, vagy végelszámolási kérelmet nyújt be,
21. Megbízott adószámát törlik,
22. Megbízott tevékenysége vagy mulasztása miatt a Megbízó tevékenységének ellátásában olyan mértékű fennakadás, elnehezülés történik, amely a tevékenység jogszabályban ill. szerződésekben foglalt tartalommal és módon történő ellátását veszélyezteti,
23. Megbízott az ellenszolgáltatás változatlanságára vonatkozó előírást megsérti,
24. olyan tevékenységet vagy mulasztást tanúsít, mely a Megbízó alaptevékenységének zavartalan végzését sérti vagy veszélyezteti,
25. Megbízó jó hírnevét sérti vagy veszélyezteti,
26. Megbízott az alkalmazottai tekintetében a bejelentési és adózási kötelezettségének jogszabály szerint, határidőben nem tesz eleget,
27. Megbízott nem minősül átlátható szervezetnek,
28. az átláthatósági nyilatkozatban feltüntetett adatokban bekövetkezett változásokról nem a szerződésben foglaltaknak megfelelően értesítette a Megbízót, vagy
29. a jogszabályban vagy jelen szerződésben ekként felsorolt esetek bármelyike bekövetkezik
30. Megbízott jogosult a Szerződést felmondani, ha a Megbízó
31. a szerződésszerű teljesítést alapos indok nélkül nem veszi át,
32. fizetési kötelezettségének a Megbízó a Megbízott írásbeli, legalább 15 napos fizetési haladékot tartalmazó felszólítása ellenére sem tesz eleget,
33. Súlyos szerződésszegésnek minősül továbbá minden olyan tevékenység vagy mulasztás, mely a Szerződés fenntartását vagy teljesítését súlyosan elnehezíti vagy kizárja.
34. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 naptári napos (fizetés teljesítésénél 15 napos) határidő mellett. Az elállási/felmondási jog gyakorlását tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha jelen Szerződés ekként rendelkezik.
35. Amennyiben bármelyik fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.
36. Felek a jelen Szerződés bármely okból történő megszűnése esetén kötelesek egymással, a megszűnést követő 8 (nyolc) napon belül elszámolni.
37. **KIMENTETT KÉSEDELEM, AKADÁLYKÖZLÉS**
38. **Kimentett késedelem:**
	1. Ha a teljesítési határidő kapcsán Megbízott, mint kötelezett késedelembe esik [Ptk. 6.153. §], úgy késedelmét kimentheti, ám közreműködőiért felel a Ptk. 6:148. § szerint. A teljesítési határidőkbe nem számít be a bizonyíthatóan Megbízott ellenőrzési körén kívül bekövetkezett körülmények elhárításának időtartama, amennyiben az adott körülmény elkerülése Megbízottól a leggondosabb eljárás mellett sem volt elvárható.
	2. A fenti körülménynek minősül a Szerződés megkötésekor előre nem látható olyan körülmény vagy esemény, amelyért Megbízott bizonyíthatóan nem felelős, és amely a Szerződés határidőben történő teljesítését megakadályozza, így különösen ha
		1. a késedelem oka Megbízó közbenső szerződésszegése [Ptk. 6:150. §],
		2. a késedelem oka Megbízó, mint jogosult átvételi késedelme [Ptk. 6:156. §],
		3. a késedelem oka Megbízotttól független, annak oka a Szerződés szerinti beszerzési igény megvalósításában a Megbízóvel létesített jogviszony alapján – esetlegesen – részt Megbízó harmadik személyek olyan magatartása, amely Megbízott határidőben történő teljesítését késlelteti.
	3. Megbízottnak legkésőbb a tudomásszerzést követő munkanapon, hitelt érdemlő módon tájékoztatnia kell Megbízót a kimentett késedelemre okot adó körülményről vagy eseményről.
	4. Felek kötelessége minden ésszerű intézkedést megtenni a bekövetkező késedelem elhárítása, illetőleg minimalizálása érdekében.
	5. Felek megállapodnak, hogy Megbízót a kimentett késedelem esetén annak jogkövetkezményén túl egyéb kártérítési kötelezettség nem terheli, kivéve, ha Megbízó közbenső szerződésszegése szándékosan történt.
39. **Akadályközlés:**
	1. Megbízott köteles Megbízót az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a kötelezettségei szerződésszerű elvégzését veszélyezteti (**akadályközlő levél**).
	2. A haladéktalan értesítés elmulasztásából eredő kárért Megbízott felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
40. Megbízott a Szerződéses okmányokban meghatározott feladatait a jelen Szerződés XII.6.) pontjában megnevezett kapcsolattartójával, vagy az általa írásban kijelölt, Megbízó más munkavállalóval együttműködve, velük folyamatosan egyeztetve köteles teljesíteni.
41. **TITOKTARTÁSI KÖTELEZETTSÉG, KAPCSOLATTARTÓK**
42. Felek a szerződés időtartama alatt során tudomásukra jutott tényeket, adatokat, egyéb információkat a jelen szerződés aláírásától számított három évig üzleti titokként kötelesek kezelni, azokról tájékoztatást, felvilágosítást a másik fél hozzájárulása nélkül harmadik személy részére nem adhat, és azokat csak a szerződésszerű teljesítés érdekében indokolt mértékben használhatja fel. Felek üzleti titokként definiálnak minden olyan adatot, melyet a külön jogszabály ekként határoz meg.
43. Felek rögzítik, hogy a vonatkozó előírások alapján a Szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.
44. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
45. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
46. Felek jognyilatkozataikat – amennyiben jogszabály másként nem rendelkezik – kizárólag írásban, az átvétel helyét és idejét igazoló módon tehetik meg érvényesen. A felek a fentieken értik az elektronikus levelezés (e-mail) – fentieknek megfelelő – formáját is. A teljesítés biztonsága érdekében Megbízott nem hivatkozhat a levelezőrendszerének meghibásodására, csak akkor, ha olyan hiba merült fel, melyről Megbízó tudott vagy tudhatott (pl.: Megbízott előzetes értesítése vagy kézbesíthetetlenségi jelentés Megbízóhöz való megérkezése). Az esetleges kommunikációs hibáról a tudomásra jutást követően haladéktalanul értesíteni kell a másik felet. Az értesítést az alábbiak szerint kell közöltnek tekinteni:
	1. kézben és átvételi igazolás ellenében történő átadás esetén az átadás időpontjában;
	2. A nem elektronikusan közölt iratot a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt sikertelen, mert az a címzett a Szerződésben megadott székhelyéről a küldőhöz
47. nem kereste” jelzéssel érkezett vissza, az iratot a kézbesítés második megkísérlésének napját,
48. „ismeretlen” vagy „elköltözött” jelzéssel érkezett vissza, az iratot a kézbesítés megkísérlésének napját

követő ötödik munkanapon kézbesítettnek kell tekinteni;

* 1. email formában az email elküldését követő munkanapon, tekintet nélkül arra, hogy e-mail elolvasásáról szóló visszaigazolást a küldő fél kapott-e vagy sem;
1. Kapcsolattartók:

|  |  |
| --- | --- |
| **Megbízó részéről**:Név: Törőcsik LajosE-mail: torocsik.lajos@vacholding.hu Tel.: +36-30/719-5420 | **Megbízott részéről**:Név: E-mail: Tel.:  |

1. Felek megállapodnak abban, hogy a Szerződés teljesítéskor a Megbízó érdekében eljáró személy, illetve a Megbízott alkalmazottja a teljesítéssel kapcsolatban jognyilatkozatot tehet, ezen kérdésekben az érintett fél képviselőjének minősül.
2. **EGYÉB RENDELKEZÉSEK**
3. Szerződő felek megállapodnak abban, hogy a jelen szerződés hatálya alatt Megbízott köteles a Megbízó rendelkezésére állni, és munkaidőben telefonon, vagy e-mail útján a Megbízó részére a jelen szerződéshez kapcsolódóan tanácsadást nyújtani.
4. Megbízott részére utasítást adó személy(ek)ben beállott változásról, annak bekövetkezésétől számított 3 napon belül a Megbízó köteles Megbízottat írásban (legalább e-mail útján) értesíteni.
5. Felek rögzítik, hogy a Szerződés módosítása csak írásban érvényes.
6. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:
7. felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
8. felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben jogszabály ezt egyebekben nem zárja ki.

1. Felek megállapodnak, hogy a VII.1.) pont szerinti egységárakat a szerződés teljesítésének első 12 hónapjában fix áraknak tekintik. Felek megállapodnak, hogy Megbízott jogosult minden évben felülvizsgálni és a díjtételek aktualizálására vonatkozó módosítási javaslatát írásban megküldeni a Megbízónak. Megbízó köteles a módosítási javaslat elfogadásáról vagy el nem fogadásáról 5 munkanapon belül írásban tájékoztatni Megbízottat. Amennyiben Megbízó a válaszadásra nyitva álló időtartamon belül elmulasztja a tájékoztatást megküldeni, úgy Megbízott javaslata elfogadottnak minősül, és az elfogadást követő naptári hónap első napjától alkalmazhatók. Felek kijelenti, hogy jelen pontban szabályozottakat nem tekintik formális szerződés módosításnak.
2. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a vonatkozó magyar jogszabályok az irányadóak.
3. Jelen szerződés a Kbt. szakaszai értelmében mentes a közbeszerzési eljárás lefolytatása alól.
4. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Szerződő felek rögzítik, hogy a szerződéses jogviszonyukból keletkező vitájuk rendezése érdekében mediátori közreműködést nem vesznek igénybe, illetve jogvitájukat eseti vagy állandó választottbíróság elé nem terjesztik.
5. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni. Felek **a polgári perrendtartásról szóló 2016. évi CXXX. törvény** 27. §-a alapján megállapodnak abban, hogy a Szerződésből eredő bíróság elé tartozó vagyonjogi jogviták elbírálása kapcsán alávetik magukat a Megbízó székhelye szerinti járásbíróság/törvényszék kizárólagos illetékességének. Jelen bírósági kikötés hatálya kiterjed a Felek jogutódaira is.
6. Felek megállapodnak abban, hogy amennyiben a Szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a Szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a Szerződés része (vagy a Szerződésben szövegszerűen szerepelnie kell) és azt szövegszerűen a Szerződés nem tartalmazza (az adott rendelkezés a szerződés részét képezi).
7. Felek kijelentik, hogy tudomással bírnak arról, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.
8. Megbízott kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdése 1. pontja alapján átlátható szervezetnek minősül, melyről az ajánlata részeként nyilatkozatot tett.
9. Megbízott az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen Szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdése értelmében átlátható szervezetnek minősül. Megbízott a nyilatkozatban foglaltak változása esetén arról haladéktalanul köteles Megbízót tájékoztatni. A valótlan tartalmú nyilatkozat alapján kötött visszterhes Szerződést Megbízó felmondja vagy – ha a Szerződés teljesítésére még nem került sor – a Szerződéstől eláll.
10. Jelen szerződés elválaszthatatlan részét képezi – fizikailag nem csatolva – a beszerzési eljárás iratanyaga, kivéve döntések és döntéselőkészítő anyagok.
11. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (azaz „négy”) eredeti példányban, amelyből 3 (azaz „három”) példány Megbízót, 1 (azaz „egy”) példány a Megbízottat illeti meg.

Mellékletek:

* + 1. Ajánlatkérő dokumentáció
		2. Nyertes ajánlattevő ajánlata

|  |  |
| --- | --- |
| **Váci Városfejlesztő Kft.** | **\* nyertes ajánlattevő megnevezése** |
| Aláírás:Képviseli:Kelecsényi ÁgnesügyvezetőP.H. | Aláírás:Képviseli:……..ügyvezetőP.H. |
| *Megbízó* | *Megbízott* |
| Vác, 2024. év október hó \_\_. napján | \_\_\_\_, 2024. év október hó \_\_. napján |

|  |
| --- |
| **Pénzügyi ellenjegyzés** |
| Aláírás:Szabó KatalinVáci Városfejlesztő KftP.H. |
| *Megbízó* |
| Vác, 2024. év október hó \_\_. napján |